cyanic-selkie/wikianc huggingface dataset:
หุ่นยนต์
ความสามารถในงานอุตสาหกรรม
หุ่นยนต์เริ่มมีบทบาททางด้านเทคโนโลยีอุตสาหกรรมในขณะที่งานด้านอุตสาหกรรม มีความต้องการด้านแรงงานเป็นอย่างมาก การจ้างแรงงานจำนวนมากเพื่อใช้ในงานอุตสาหกรรม ทำให้ต้นทุนการผลิตของแต่ละโรงงานอุตสาหกรรม เพิ่มจำนวนสูงขึ้น และงานอุตสาหกรรมบางงานไม่สามารถที่จะใช้แรงงงานเข้าไปทำได้ ซึ่งบางงานนั้นอันตรายและมีความเสี่ยงเป็นอย่างมาก หรือเป็นงานที่ต้องการความรวดเร็วและแม่นยำในการผลิตรวมทั้งเป็นการประหยัดระยะเวลา ทำให้หุ่นยนต์กลายเป็นทางออกของงานด้านอุตสาหกรรม
ความสามารถในด้านความมั่นคง
อาจจะสร้างเครื่องบินสอดแนมผู้ก่อการร้าย โดยติดตั้งเรดาร์คอยตรวจจับเหตุที่อาจไม่ชอบมาพากล และยังสามารถใช้เป็นตัวทดลองประสิทธิภาพของอาวุธได้
ความสามารถในด้านบันเทิง
หุ่นยนต์ประเภทนี้ได้รับการพัฒนาให้สามารถตอบโต้กับคนได้เสมือนเป็นเพื่อน เล่นหรือสัตว์เลี้ยง ซึ่งมีในรูปแบบของสุนัข แมว และแมลง เป็นต้น หรือกระทั่งสร้างความบันเทิงทางเพศให้กับมนุษย์ได้อีกด้วย
ความสามารถในงานครัวเรือน
ทำงานในบ้านแทนมนุษย์ อำนวยความสะดวกภายในบ้านทดแทนแรงงานมีความปลอดภัยไม่ต้องจ้างแรงงาน
ความสามารถในด้านการแข่งขัน
ปัจจุบันมีหุ่นยนต์ที่ใช้ในการแข่งขันต่าง ๆ เช่น ด้านกีฬาอาจเป็นหุ่นยนต์ฟุตบอล โดรน ด้านดนตรีเช่นหุ่นยนต์นักเต้นเป็นต้น
หุ่นยนต์ในวัฒนธรรมสมัยนิยม
หุ่นยนต์เป็นจินตนาการของมนุษย์ที่ถ่ายทอดผ่านเรื่องแต่งต่าง ๆ ซึ่งปรากฏใน นิยายวิทยาศาสตร์ การ์ตูน และ ภาพยนตร์ และเป็นที่รู้จักอย่างแพร่หลาย เช่น เจ้าหนูอะตอม (Astro Boy) โดราเอมอน (Doraemon) กันดั้ม (Gundum) โรโบคอบ (RoboCop)
ปศุปตินาถมนเทียร
ปศุปตินาถมนเทียร (पशुपतिनाथ मन्दिर) เป็นโบสถ์พราหมณ์ในประเทศเนปาล สร้างถวายพระปศุบดี ซึ่งเป็นเทพเจ้าประจำชาติเนปาล
เทวสถานนี้ตั้งอยู่บนฝั่งแม่น้ำพาคมตีทางด้านตะวันออกของกรุงกาฐมาณฑุ ทางทิศตะวันออกเฉียงเหนือของหุบเขากาฐมาณฑุราว 5 กิโลเมตร ชาวฮินดูถือว่าเทวสถานแห่งนี้เป็นเทวสถานที่ศักดิ์สิทธิ์ที่สุดแห่งหนึ่ง ได้ขึ้นทะเบียนเป็นมรดกโลกในปี 1979 มีเทศกาลสำคัญคือมหาศิวราตรี ซึ่งมีผู้เข้าร่วมกว่า 700,000 คน ในแต่ละปี
ดังเกอ
ดังเกอ (Dangke) เป็นเนยแข็งชนิดหนึ่งซึ่งผลิตและรับประทานในพื้นที่อำเภอเอินเรอกัง จังหวัดซูลาเวซีใต้ ประเทศอินโดนีเซีย ดังเกอทำจากการต้มนมควายสดกับยางมะละกอซึ่งอาจได้จากส่วนต่าง ๆ ของมะละกอ เช่นใบ ก้านใบ หรือผลดิบ เอนไซม์พาเพอินในยางมะละกอจะย่อยโปรตีนในนมจนกลายเป็นก้อน ก้อนนมที่ได้จะถ่ายลงในกะลามะพร้าวก่อนนำไปห่อใบตอง บางคนนำก้อนเนยแข็งที่ได้ไปแช่น้ำเกลือก่อนเพื่อเพิ่มรสชาติ ดังเกอมีรสชาติออกเค็มเล็กน้อย ชาวซูลาเวซีใต้นิยมรับประทานดังเกอกับขนมปัง ข้าว หรือซัมบัล บางครั้งดังเกอจะถูกนำไปหมักบ่มเพื่อให้รสชาติดีขึ้นเนื่องจากมีเชื้อแบคทีเรียที่ผลิตกรดแล็กติก
ไนเจล เดคิน
อาชีพ
หลังจากเข้ามหาวิทยาลัย เดคินก็กลับไปเป็นทหารในกองทัพ โดยประจำการในเยอรมนีตะวันตกและไอร์แลนด์เหนือ ในปี ค.ศ. 1993 เขาได้รับการเสนอชื่อในหน่วยปฏิบัติการเพื่อความกล้าหาญในไอร์แลนด์เหนือ และระหว่างปี ค.ศ. 1994 ถึง ค.ศ. 1996 ดำรงตำแหน่งเป็นเสนาธิการในกระทรวงกลาโหม มีหน้าที่ให้คำปรึกษาแก่ เลขาธิการกลาโหม (ไมเคิล ปอร์ติลโล) และ เสนาธิการกลาโหม (จอมพล ปีเตอร์ อิงเง) ในเรื่องที่เกี่ยวข้องกับกระบวนการสันติภาพไอริช
ในปี ค.ศ. 1996 เดคินเข้ารับตำแหน่งใน สำนักงานต่างประเทศและเครือจักรภพ (เอฟซีโอ) เขาเป็นผู้นำกลุ่มพนักงานที่เกี่ยวข้องกับรัสเซียและต่อมาเกี่ยวกับการต่อต้านการก่อการร้ายและเลื่อนตำแหน่งเป็นผู้อำนวยการ เขาทำหน้าที่ในคณะกรรมการบริหารซึ่งคอยดูแลการเปลี่ยนแปลงขององค์กร Concurrently เขาได้รับเชิญจากนายพล เซอร์ นิค คาร์เตอร์ หัวหน้าเสนาธิการกลาโหมในขณะนั้น ให้ดำรงตำแหน่งผู้อำนวยการฝ่ายพลเรือนที่ไม่ใช่ผู้บริหารของทั้งคณะกรรมการหมายเลข 1 ของกองทัพบกและคณะกรรมการเกียรติยศระดับสูงของกองทัพบก โดยดำรงตำแหน่งจนถึงปี ค.ศ. 2019
ในขณะที่ เดคินอยู่ต่างประเทศได้ดำรงตำแหน่งเลขานุการเอก (ด้านการเมือง) ในไนจีเรีย (ค.ศ. 1998-1999) และอินเดีย (ค.ศ. 1999-2001) จากนั้นเป็นที่ปรึกษาทางการเมืองในปากีสถาน (ค.ศ. 2007-2010) และอัฟกานิสถาน (ค.ศ. 2012-2013) เขาทำหน้าที่สองวาระในสถานทูตอังกฤษในกรุงวอชิงตัน ดี.ซี. วาระแรกฃระหว่างปี ค.ศ. 2005 ถึง ค.ศ. 2007 โดยทำงานร่วมกับ จอร์จ ดับเบิลยู บุช ในอิรัก อัฟกานิสถาน และต่อต้านการก่อการร้าย และอีกวาระในระหว่างปี ค.ศ. 2016 ถึง 2019 ในตำแหน่งเจ้าหน้าที่อาวุโสด้านความมั่นคงแห่งชาติ เอกอัครราชทูตสหราชอาณาจักรประจำสหรัฐอเมริกา
ผู้ว่าการหมู่เกาะเติร์กและเคคอส
ในเดือนพฤษภาคม ปี ค.ศ. 2019 สำนักงานต่างประเทศและเครือจักรภพประกาศว่าเดคินจะได้รับเลือกให้ดำรงตำแหน่งผู้ว่าการหมู่เกาะเติร์กและเคคอสแทนผู้ว่าการ จอห์น ฟรีแมน ด้วยเหตุนี้ เดคินจึงเป็นผู้แทนของพระมหากษัตริย์และทำหน้าที่เป็นประมุขแห่งรัฐโดยพฤตินัยที่รับผิดชอบในการแต่งตั้งหัวหน้ารัฐบาลและตำแหน่งทางการเมืองระดับสูงในดินแดน เดคินยังมีหน้าที่รับผิดชอบในการสนับสนุนผู้คนบนเกาะ เช่น การเป็นประธานคณะรัฐมนตรีและการดูแลด้านธรรมาภิบาลของดินแดน รัฐธรรมนูญยังสงวนความรับผิดชอบของผู้ว่าการในด้านกลาโหม กิจการภายนอก กฎระเบียบของบริการทางการเงินระหว่างประเทศและความมั่นคงภายใน รวมถึงกองกำลังตำรวจ
เกียรตินิยม
เดคินได้รับเครื่องราชอิสริยาภรณ์นักบุญไมเคิลและจอร์จ (ซีเอ็มจี) ในวันเกิดปี ค.ศ. 2020 ของเขา
ชีวิตส่วนตัว
เดคินแต่งงานกับ อแมนดา เดคิน (นี จอห์นสัน) ในปี ค.ศ. 1987 ที่ประเทศบ้านเกิดของเธอ บาร์เบโดส ทั้งสองมีลูกสองคนคือ ชาร์ลอตต์ (รู้จักกันในชื่อ ชาร์ลี) และ เฟรเซอร์
กีฬาเรือแคนูในโอลิมปิกฤดูร้อน 1980
การแข่งขันเรือแคนูในโอลิมปิกฤดูร้อน 1980 เป็นการแข่งขันกีฬาเรือแคนูในกีฬาโอลิมปิกฤดูร้อนครั้งที่ 22 ที่มอสโก สหภาพโซเวียต ระหว่างวันที่ 30 กรกฎาคม - 2 สิงหาคม พ.ศ. 2523 จัดขึ้นที่สนาม Krylatskoe Canoeing and Rowing Basin ซึ่งการแข่งขันกีฬาเรือแคนูครั้งนี้มีการแข่งขันทั้งหมด 11 รายการ คือ ประเภททีมชาย 9 รายการ และประเภททีมหญิง 2 รายการ โดยมีนักกีฬาเข้าร่วมแข่งขัน 179 คน จาก 23 ประเทศ
วลาดิมีร์ โฮโรวิตซ์
วลาดิมีร์ ซามอยโลวิช โฮโรวิตซ์ (Владимир Самойлович Горовиц, Vladimir Samojlovich Gorovitz; Володимир Самійлович Горовiць, Volodymyr Samiylovych Horovitz) (1 ตุลาคม ค.ศ. 1903 - 5 พฤศจิกายน ค.ศ. 1989) เป็นนักเปียโนชาวอเมริกัน-รัสเซียที่มีชื่อเสียงในระดับโลก มีผลงานการบันทึกเสียงดนตรีคลาสสิก การเรียบเรียง และประพันธ์จนได้การยอมรับว่าเป็นหนึ่งในนักเปียโนผู้ยิ่งใหญ่คนหนึ่งในศตวรรษที่ 20
โฮโรวิตซ์เกิดในครอบครัวชาวยิวรัสเซียที่เมืองเคียฟ (ปัจจุบันอยู่ในประเทศยูเครน) เริ่มหัดเล่นเปียโนตั้งแต่เด็กจากการฝึกสอนของมารดา เริ่มมีชื่อเสียงในรัสเซียตั้งแต่อายุ 17 ปี ในปี 1920 และมีชื่อเสียงในการแสดงดนตรีในยุโรปตั้งแต่ปี 1925 โดยออกตระเวนแสดงในเบอร์ลิน ปารีส ลอนดอน และนิวยอร์ก เขาตัดสินใจตั้งรกรากในสหรัฐอเมริกาตั้งแต่ปี 1939 และได้รับสัญชาติอเมริกันในปี 1944
ตัวเอก
ตัวเอก คือบุคคลที่เป็นศูนย์กลางของเรื่อง และมักถูกกล่าวถึงในฐานะที่เป็น ตัวละครหลัก ของเรื่อง เรียกว่า "พระเอก" หากเป็นผู้ชาย และเรียกว่า "นางเอก" หากเป็นผู้หญิง อย่างไรก็ตาม วรรณกรรมบางเรื่องอาจมีเฉพาะพระเอกหรือนางเอกก็ได้
เรื่องจะดำเนินตาม และมักจะมุ่งความสนใจไปที่ตัวเอก (หรือบางครั้งเป็นกลุ่มของตัวเอก) บ่อยครั้งที่เรื่องเล่าด้วยมุมมองของตัวเอก และถ้าในกรณีที่การเล่าเรื่องไม่ได้เป็นแบบการบรรยายแบบบุรุษที่หนึ่ง ความรู้สึกนึกคิดและการกระทำของตัวเอกมักถูกแสดงให้เห็นอย่างชัดเจนมากกว่าตัวละครอื่น ๆ
ตัวเอกมักเป็นตัวละครที่มีการเปลี่ยนแปลงหรือพัฒนาการ แม้ว่านวนิยายจะมีศูนย์กลางอยู่ที่เหตุการณ์หรือตัวละครอื่น ๆ (เช่นในเรื่องสั้น Bartleby the Scrivernet ของเฮอร์มาน เมลวิลล์) ตัวเอกจะเป็นตัวละครที่มีพลวัตร และมักจะทำให้นิยายคลี่คลายไปในทิศทางที่นำไปสู่บทสรุปหลักของชิ้นงานนั้น และมักทำให้ผู้อ่านเกิดความชื่นชมหรือความสนใจได้
ตัวเอกนั้นไม่จำเป็นต้องเป็นวีรบุรุษของเรื่อง ผู้ประพันธ์หลายคนเลือกเล่าเรื่องจากมุมมองของตัวละครที่อาจไม่ใช่ศูนย์กลางของเรื่อง แต่อยู่ในฐานะที่จะแสดงความคิดเห็นต่อเรื่องราวนั้น อย่างไรก็ตาม บ่อยครั้งกว่าที่เรื่องจะเกี่ยวข้องกับตัวเอก แม้ว่าตัวเอกจะไม่ได้สร้างวีรกรรมอะไรในเรื่องนั้น แต่การกระทำของตัวเอกมักสำคัญต่อการดำเนินเรื่อง  นอกจากนี้ตัวเอกกับผู้บรรยายไม่จำเป็นต้องเป็นตัวละครเดียวกัน  ทั้งคู่อาจเป็นตัวละครเดียวกันได้ แต่แม้กระทั่งผู้บรรยายบุรุษที่หนึ่งก็ไม่จำเป็นต้องเป็นตัวเอก เนื่องจากผู้บรรยายนั้นอาจแค่รำลึกเรื่องราว โดยไม่จำเป็นต้องอยู่ในเหตุการณ์จริงเช่นเดียวกับผู้ฟัง
ชมพูทวีป
ชมพูทวีป (สันสกฤต: जम्बुद्वीप, Jambudvīpa, บาลี: Jambudīpa) มีความหมายได้ 2 ประการ ประการแรกหมายถึง ดินแดนที่เป็นประเทศอินเดีย ปากีสถาน เนปาลและบังกลาเทศในปัจจุบัน มีชื่อเรียกทางภูมิศาสตร์ที่เรียกว่า “เอเชียใต้”, “อนุทวีปอินเดีย”, หรือ “ภารตวรรษ” (Bharatavarsha, भारतवर्ष)  ประการที่ 2 หมายถึงทวีปใหญ่ทางทิศใต้ของเขาพระสุเมรุซึ่งเป็น 1 ใน 4 ทวีปของชาวภารตะ (อุตรกุรุทวีป บุพวิเทหทวีป ชมพูทวีป และอมรโคยานทวีป)
“ดาวเคราะห์เรียกว่าทวีป อวกาศก็เหมือนมหาสมุทรในอากาศ เช่นเดียวกับที่มีเกาะในมหาสมุทรที่เป็นน้ำ ดาวเคราะห์เหล่านี้ในมหาสมุทรของอวกาศเรียกว่าทวีป หรือเกาะในอวกาศ”
วัดพระเมรุ
วัดพระเมรุ สามารถหมายถึง
อักษรละติน/ผังยูนิโคด
ตารางต่อไปนี้เป็นอักษรละตินที่อยู่บนยูนิโคด
คณะกรรมการโอลิมปิกและกีฬาแห่งชาติหมู่เกาะคุก
คณะกรรมการโอลิมปิกแห่งชาติและกีฬาหมู่เกาะคุก (Cook Islands Sports and National Olympic Committee, รหัสไอโอซี: COK) เป็นคณะกรรมการโอลิมปิกแห่งชาติที่เป็นตัวแทนของประเทศหมู่เกาะคุกสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2529 มีสำนักงานใหญ่ตั้งอยู่ที่ประเทศหมู่เกาะคุก เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากหมู่เกาะคุกเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกของคณะกรรมการโอลิมปิกแห่งชาติโอเชียเนีย (โอเอ็นโอซี)
ประสงค์ คุณะดิลก
ประวัติ
พล.อ.อ.ประสงค์ เป็นทหารอากาศชาวไทย เคยดำรงตำแหน่งผู้บัญชาการกองบิน 1 เมื่อปี พ.ศ. 2490 เคยร่วมรบในสงครามไทย-ฝรั่งเศส
หลังการรัฐประหารในประเทศไทย พ.ศ. 2519 พล.อ.อ.ประสงค์ ได้รับแต่งตั้งจากหัวหน้าคณะปฏิรูปการปกครองแผ่นดิน ให้ทำหน้าที่กรรมการป้องกันและปราบปรามการทุจริตและประพฤติมิชอบในวงราชการ (ป.ป.ป.)
พล.อ.อ.ประสงค์ ได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลพลเอก เกรียงศักดิ์ ชมะนันทน์ เมื่อวันที่ 12 พฤศจิกายน พ.ศ. 2520 ต่อมาในรัฐบาลใหม่ของพลเอก เกรียงศักดิ์ ชมะนันทน์ เขาได้รับแต่งตั้งเป็นรัฐมนตรีช่วยว่าการกระทรวงคมนาคม และหลังจากมีการอภิปรายไม่ไว้วางใจและลงมติเมื่อวันที่ 10 กุมภาพันธ์ พ.ศ. 2523 เขาได้ปรับไปรับตำแหน่งรัฐมนตรีว่าการกระทรวงอุตสาหกรรม แทน ประสิทธิ์ ณรงค์เดช ซึ่งถูกอภิปรายไม่ไว้วางใจ
คณพันธ์ ปุ้ยตระกูล
คณพันธ์ ปุ้ยตระกูล ชื่อเล่น เฟิร์ส เกิดเมื่อวันที่ 3 กันยายน พ.ศ. 2541 จบการศึกษาระดับมัธยมตอนต้นจากโครงการห้องเรียนพิเศษวิทยาศาสตร์ โรงเรียนศรีบุณยานนท์ และศึกษาต่อระดับมัธยมศึกษาตอนปลายที่ โรงเรียนสวนกุหลาบวิทยาลัย ปัจจุบันสำเร็จการศึกษาระดับปริญญาตรี สาขานวัตกรรมสื่อสารสังคม เอกการจัดการธุรกิจไซเบอร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
ประวัติ
ในปี พ.ศ. 2559 ขณะที่เฟิร์สกำลังศึกษาอยู่มัธยมชั้นปีที่ 5 โรงเรียนสวนกุหลาบวิทยาลัย เฟิร์สได้รับเลือกเป็น School Idol ประจำเดือนมกราคมในรายการรถโรงเรียน และในปีเดียวกัน เฟิร์สได้ร่วมแสดงภาพยนตร์เรื่อง The Assassin : ฆาตกร ภาพยนตร์ที่ผลิตโดยเครือข่ายยุวทัศน์ กรุงเทพมหานคร (ยทก.) ร่วมกับชมรมหนังสั้นและการถ่ายภาพโรงเรียนประชาราษฎร์บำเพ็ญ สนับสนุนโดยสำนักงานกองทุนสนับสนุนการเสริมสร้างสุขภาพ (สสส.)
ในปี 2560 เฟิร์สได้เข้าประกวด COOL MAN GOOD MAN 2017-18 ซึ่งเฟิร์สติดหนึ่งใน 4 คนสุดท้าย และร่วมถ่ายแบบให้กับนิตยสาร KAZZ ฉบับเดือนพฤศจิกายน 2560
ต่อมาเฟิร์สมีผลงานโฆษณา เป็นซีรีส์โฆษณาสั้นของ KA ซึ่งเป็นโฆษณาซีรีส์แนววาย (Yaoi) หรือชายรักชาย ร่วมกับ อัพ ภูมิพัฒน์ เอี่ยมสำอาง โดยออกมาแล้ว 2 ชุด คือ KA Lipcare ในช่วงปลายปี 2560 และ KA UV Protection Baby face ในช่วงต้นปี 2561
ในปี 2561 เฟิร์สได้ร่วมแสดงซีรีส์กับจีเอ็มเอ็มทีวี โดยเป็นตัวละครหลัก 2 เรื่อง คือ Wake Up ชะนี The Series และ Wolf เกมล่าเธอ
ไฟฟ์ (อัลบั้มมารูนไฟฟ์)
ไฟฟ์ (V) เป็นสตูดิโออัลบั้มลำดับที่ห้าของวงดนตรีป๊อปร็อกอเมริกัน มารูนไฟฟ์ ออกจำหน่ายโดยค่ายอินเตอร์สโคปเรเคิดส์ เมื่อวันที่ 29 สิงหาคม ค.ศ. 2014 ไฟฟ์ เป็นอัลบั้มแรกของมารูนไฟฟ์ที่ออกจำหน่ายโดยค่ายอินเตอร์สโคปหลังสังกัดเก่าคือเอแอนด์เอ็มอ็อกโทนเรเคิดส์โอนย้ายศิลปินจำนวนมากมายังค่ายดังกล่าว อัลบั้มยังได้ตำแหน่งคีย์บอร์ด เจสซี คาร์ไมเคิล กลับมาร่วมงานหลังจากหายไปจากการบันทึกเสียง การทัวร์คอนเสิร์ต และการส่งเสริมอัลบั้มโอเวอร์เอกซ์โพสด์ อัลบั้มไฟฟ์เปิดตัวที่อันดับหนึ่งบนชาร์ตบิลบอร์ด 200 ขายได้ 164,000 หน่วยในสัปดาห์แรก อัลบั้มมีซิงเกิล 3 เพลง ได้แก่ "แม็ปส์" "แอนิมัลส์" และ "ชูการ์" ขึ้นสูงสุดที่อันดับ 6, 3 และ 2 บนชาร์ตบิลบอร์ดฮอต 100 ตามลำดับ ซิงเกิล "ดิสซัมเมอส์กอนนาเฮิร์ตไลก์อะมาเธอร์ฟักเกอร์" ออกจำหน่ายในวันที่ 15 พฤษภาคม ค.ศ. 2015 ซิงเกิลที่ห้า "ฟิลิงส์" ออกจำหน่ายวันที่ 15 กันยายน ค.ศ. 2015
เอลลี่ เจิ่น
เอลลี่ เจิ่น (Elly Trần) เกิดวันที่ 6 สิงหาคม ค.ศ. 1987 ที่นครโฮจิมินห์ เป็นนางแบบชาวอเมริกันเชื้อสายเวียดนาม เธอสืบสายเลือดมาจากชาวเวียดนามและจีน มีชื่อเสียงด้านการถ่ายภาพวาบหวาม และหน้าอกธรรมชาติขนาดใหญ่ ปัจจุบัน เธอยังคงใช้ชีวิตและทำงานถ่ายแบบอยู่ที่นครโฮจิมินห์ ในขณะเดียวกัน เธอยืนยันที่จะไม่ถ่ายภาพเปลือย นอกจากนี้ เธอยังเคยร่วมงานกับเจ มณฑล ในภาพยนตร์เรื่องเราสองสามคน
สวอร์ด (การ์ตูน)
สมาชิก
อดีตสมาชิก:
เล็บครุฑ (นวนิยาย)
เล็บครุฑ เป็นนวนิยายแนวสืบสวนสอบสวน บทประพันธ์ของ พนมเทียน โดยเป็นเรื่องราวของ ร้อยตรีคมน์ สรคุปต์ ชายหนุ่มผู้ที่มีหน้าตาเหมือนกับ จอมโจรชื่อก้อง ชีพ ชูชัย อาสามาเป็น จารชนให้กับกรมสืบราชการลับไทย ในรหัส พยัคฆ์ร้าย 666 มีภารกิจคือ ปลอมตัวเป็นชีพ ชูชัย ดาวร้ายเบอร์ต้นๆ ของวงการมิจฉาชีพที่ทำทุกอย่างเพื่อเงิน เพื่อแทรกซึม สืบสวน สอบสวน ในลักษณะ ถูกตัดจากบัญชีเป็น เหลือแต่บัญชีตาย อย่างเดียว ต้องต่อสู้กับเหล่าร้าย เล็บครุฑ หรือสมาคมสิ่งเอ็งประเทศไทย และต้องหลบหนีการจับกุมจาก ตำรวจ เพราะตนเองอยู่ในฐานะ ชีพ ชูชัย ดาวร้ายในวงการมิจฉาชีพ คมน์ สรคุปต์ ต้องทำทุกวิถีทางเพื่อดำดิ่งสู่รากแก้วของเล็บครุฑ และจัดการถอนรากเง้าสักหลาดของพวกเล็บครุฑในไทย คมน์ สรคุปต์ คือความรู้สึกเสียสละอันยิ่งใหญ่ มีสำนึกยิ่งในคุณธรรม หน้าที่ และความรับผิดชอบที่ควรค่าแก่คำว่า "ผู้พิทักษ์สันติราษฏร์" ถ้อยคำเหล่านี้ทรงความหมายเช่นใด ชีพ ชูชัย หนึ่งในนามปฏิบัติการของ คมน์ สรคุปต์ ก็สมคำเฉกเช่นนั้น
"เล็บครุฑ" คือสัญลักษณ์ของสมาคมสิ่งเอ็ง หมายครองชิ้นส่วนของนกอินทรีแพลตตินั่ม (ทองคำขาว) ทั้ง 6 ชิ้น เพราประโยคเดียวที่ว่า ใครครอบครองนกอินทรี ผู้นั้นครอบครองโลก เพราะว่าอินทรีตัวนี้ กำความลับทางวิทยาศาสตร์ นั่นคือรังสีคอสมิคเรย์ แต่คนแล้วคนเล่าที่พาตัวเองเข้าไปเกี่ยวพันกับชิ้นส่วนของอินทรี ใครมีความอยากจะได้มันมาเป็นกรรมสิทธิ์ ผลสุดท้ายที่ไม่ต่างกันคือความตาย เพราะอาถรรพ์ของเจ้านกร้ายยังคงอยู่ ตราบใดที่กิเลสมนุษย์ครอบงำหวังอยากได้มันมา
เรื่อง เล็บครุฑ ถูกสร้างเป็นภาพยนตร์ 3 ครั้ง ในปี พ.ศ. 2500 พ.ศ. 2511 และ พ.ศ. 2525 และเป็นละครโทรทัศน์ ในปี พ.ศ. 2530 และ พ.ศ. 2560 โดยในปี 2560 ออกอากาศทาง ช่อง 7 สี ทุกวันพุธ พฤหัสบดี เวลา 20:30 น. เริ่มตอนแรก 26 เมษายน พ.ศ. 2561 ต่อจากละครเรื่อง ชาติลำชี นำแสดงโดย ศิวัฒน์ โชติชัยชรินทร์ รับบท ร้อยตรีคมน์ สรคุปต์ / ชีพ ชูชัย, กันตพงศ์ บำรุงรักษ์ รับบท ร้อยตำรวจเอกกริช กำจร / สารวัตรกริช กำจร , จีรนันท์ มะโนแจ่ม รับบท มรกต กำจร , เฌอมาวีร์ สุวรรณภาณุโชค รับบท รจิต , ศรุต สุวรรณภักดี รับบท นักสืบเชลยศักดิ์อุกฤษดิ์ ดำเกิง , วัชรบูล ลี้สุวรรณ รับบท สิงห์ / สุภาพบุรุษเลอพงศ์ , สหัสชัย ชุมรุม รับบท จางซูเหลียง , สมหทัย เหรียญทอง รับบท เจ้าหญิงตวนกูปรีดะ ฮนัม , ญาดา เทพนม รับบท กินรี / บริมบรา , โอลิเวอร์ บีเวอร์ รับบท เอ อาร์ มาคิดาร์ลาร์ (มิสเตอร์เอ) , เจจินตัย อันติมานนท์ รับบท เชี่ยวชาญ , สุรศักดิ์ โชติทินวัฒน์ รับบท สุชาติ , ณรงค์ฤทธิ์ รัตนภักดี รับบท โอ , เกศริน เอกธวัชกุล รับบท แคท
บุญศรี รัตนัง
ประวัติ
บุญศรี รัตนัง เกิดเมื่อวันที่ ที่บ้านป่าเหมือด ตำบลป่าไผ่ อำเภอสันทราย จังหวัดเชียงใหม่ เป็นบุตรพ่อน้อยดวงคำ และนางจันทร์เที่ยง รัตนัง มีพี่น้อง 4 คน ได้สมรสกับนางจินตนา รัตนัง เมื่อปี พ.ศ. 2520 มีบุตร 2 คน
เล็บครุฑ (นวนิยาย)
เนื้อเรื่องย่อ
ร้อยตรีคมน์ สรคุปต์ แห่งกองทัพบกไทย ได้ถูกเรียกตัวจากกรมสืบราชการลับให้มาปฏิบัติภารกิจของชาติ ในการปราบปรามเล็บครุฑในคราบทรชนนาม "ชีพ ชูชัย" โดยใช้รหัสพยัคฆ์ร้าย 666 ในประเทศไทยได้มี อั้งยี่ เข้ามาระบาด ภายใต้การนำของ จางซูเหลียงหรือ ดร.ฟูซีฮัน (สมาคมสิ่งเอ็งสาขาประเทศไทย) แต่วงการตำรวจไทยขนานนามมันว่า"เล็บครุฑ" สารวัตรกริช กำจร นายตำรวจ ที่ทำตามคำพูดที่ว่า ผู้พิทักษ์สันติราชโดยแท้จริง เป็นคนติดตามคดีของเล็บครุฑ อีกฝ่ายคือ กรมสืบราชการลับ ที่ได้ส่งคมน์ สรคุปต์ เข้ามาเป็นชีพ ชูชัย โดยการสับเปลี่ยนตัวกับ ชีพ ชูชัยตัวจริง (เพราะ ชีพ ชูชัยตัวจริงถูกยิงตายจากการหักหลังกันเองในกลุ่มทรชน) คมน์ ในบทบาทของ ชีพ ชูชัย ดาวร้ายกวนเมือและต้องทำทุกวิถีทางที่จะสืบสวน สอบสวน เพื่อที่จะทำลายสมาคมสิ่งเอ็งประเทศไทย หรือพวกเล็บครุฑ ซึ่งเนื้อเรื่องก็จะเข้มข้นไปทุกตอน กับแผนการของพวกเล็บครุฑ และการติดตามปราบของกริช และชีพผู้ที่เข้าไปเป็นเล็บครุฑ
บุญศรี รัตนัง
ประวัติ
บุญศรี รัตนัง มีนิสัยการดีด สี ตีเป่า มาตั้งแต่เล็ก ได้ฝึกการเล่นดนตรีพื้นเมืองประเภทซึง-สะล้อ ขลุ่ย จากลุงของตน คือ นายสิงห์คำ รัตนัง ตั้งแต่เยาว์วัย
บุญศรี รัตนัง สำเร็จการศึกษาระดับชั้นประถมศึกษาปีที่ 4 จากโรงเรียนบ้านป่าเหมือด เมื่อปี พ.ศ. 2506 เริ่มเรียนเป่าปี่กับพ่อสม บุญเรือง ช่างเป่าปี่ มีชื่อในขณะนั้น พ.ศ. 2515 หันมาเรียนขับซอกับพ่อหนานตา ตันเงิน ที่บ้านป่าแงะ ตำบลดอนแก้ว อำเภอแม่ริม จังหวัดเชียงใหม่
บุญศรี รัตนัง ได้รับการประกาศเกียรติคุณให้เป็น ศิลปินแห่งชาติ ประจำปี 2560 สาขาศิลปะการแสดง (ดนตรีพื้นบ้านล้านนา) และได้รับเครื่องราชอิสริยาภรณ์ดิเรกคุณาภรณ์ ชั้นที่ ๔ ชื่อ จตุตถดิเรกคุณาภรณ์
เล็บครุฑ (นวนิยาย)
ตัวละครหลัก
สารวัตรแห่งกองปราบปรามพิเศษกรมตำรวจไทย ผู้มีนิสัยไม่ลงกับใครไม่ว่าหน้าไหน และปฏิบัติหน้าที่สมคำว่า "พิทักษ์สันติราษฎร์" ค่อนข้างเถื่อน ใจร้อน มุทะลุ ดุดัน
บุญศรี รัตนัง
การทำงาน
บุญศรี รัตนัง มีอาชีพทำไร่ทำนาเช่นเดียวกับบิดามารดา ต่อมาในปี พ.ศ. 2513 เริ่มรับจ้างเป่าปี่ในงานซอ เล่นตลกประจำคณะละครซอลูกเอื้องเมืองเหนือ ในปี พ.ศ. 2516 ทำงานทั่วไปประจำวงดนตรี คณะอำนวยโชว์ ของนายอำนวย กลำพัด ต่อมาในปี พ.ศ. 2519 ตั้งวงดนตรีพื้นเมืองประยุกต์ชื่อวง “ ลูกทุ่ง ลานทอง ” และย้ายมาเล่นตลกในคณะนายประสิทธิ ศรีสมเพชร ในตลกคณะ “ จอกจมูกแดง ” ในปี พ.ศ. 2522 ปีต่อมาเข้าสู่วงการซอโดยได้รับการสนับสนุนจากนาย ประสิทธิ ศรีสมเพชร และเริ่มฝึกแต่งเพลง ใส่ทำนองเพลงแนนพื้นบ้านภาคเหนือ
ในปี พ.ศ. 2525 เริ่มร้องเพลงลูกทุ่งคำเมืองชุด "ลุงอดผ่อบ่ได้" และ "บ่าวเคิ้น" ได้รับการสนับสนุนจากแฟนเพลงในภาคเหนือ และเป็นนักร้องประจำอยู่วงดนตรีคณะศรีสมเพชรวงใหญ่ ถือว่าเป็นบุคคลแรกที่เริ่มต้นสร้างแนวเพลงนี้ขึ้น จากนั้น พ.ศ. 2526 - พ.ศ. 2528 ได้ตั้งกิจการวงดนตรีตนเอง แต่ประสบปัญหาขาดทุนจึงต้องหยุดการแสดง จึงหันเข้าสู่วงการซออีกครั้งหนึ่งทำผลงานซอออกมาอีก นับตั้งแต่ปี พ.ศ. 2530 เป็นต้นมา
เล็บครุฑ (นวนิยาย)
ตัวละครหลัก
นักสืบเชลยศักดิ์ เข้ามาช่วยราชการไทย
บุญศรี รัตนัง
อัลบั้ม
เพลงประจำโรงเรียน
เล็บครุฑ (นวนิยาย)
ตัวละครหลัก
จอมโจรชั้นแนวหน้าของไทย มือทรชนชาติเสือนามสิงห์ ผู้โลดแล่นในฉากหน้าสังคมชั้นสูงในฐานะสุภาพบุรุษเลอพงศ์ แต่หลังฉาก คือดาวร้ายเบอร์หนึ่งที่ไม่เคยยอมลงให้ใครนอกจาก ชีพ ชูชัย (ที่รต.คมน์ สรคุปต์ปลอมตัวมา)
บุญศรี รัตนัง
การเสียชีวิต
บุญศรี รัตนัง เสียชีวิตลงอย่างสงบเมื่อ วันพฤหัสบดีที่ 19 สิงหาคม พ.ศ. 2564 เวลา 21.45 น. ณ โรงพยาบาลมหาราชนครเชียงใหม่ เนื่องจากเส้นเลือดในสมองตีบ สิริอายุ 68 ปี เมื่อแฟนเพลงและศิลปินคนอื่น ๆ ที่รู้จักบุญศรี ต่างรู้สึกตกใจและเสียใจ
ภูเขาไฟมายอน
ภูเขาไฟมายอน (Bulkang Mayon; Mayon Volcano) ตั้งอยู่ทางตะวันออกของประเทศฟิลิปปินส์ บนเกาะลูซอน อยู่ในเขตอุทยานแห่งชาติ ภูเขาไฟมายอนเป็นภูเขาไฟที่ยังไม่ดับ เคยเกิดระเบิดมาแล้ว 40 ครั้ง ในรอบ 400 ปีที่ผ่านมา รูปทรงภูเขาเป็นรูปสมมาตรที่สวยงาม มีความสูง 2,462 เมตร โดยครั้งล่าสุดเกิดระเบิดขึ้นเมื่อ พ.ศ. 2527
สรารัตน์ หรุ่มเรืองวงศ์
สรารัตน์ หรุ่มเรืองวงษ์ หรือ ปูดำ เกิดเมื่อวันที่ 24 กุมภาพันธ์ พ.ศ. 2508 เป็นอดีตนักกีฬาว่ายน้ำทีมชาติ เป็นรองนางสาวไทย อันดับ 1 ปีพ.ศ. 2529 โดยนางสาวไทยปีนั้นคือทวีพร คลังพลอย
เล็บครุฑ (นวนิยาย)
ตัวละครหลัก
จอมโจรอัจฉริยะ หรือ ดร.ฟูซีฮัน หัวหน้าสมาคมสิ่งเอ็งแห่งประเทศไทย ผู้ที่หักหลังสมาคมสิ่งเอ็งของสหพันธ์มลายู เพราะต้องการได้สูตรรังสีคอสมิกเรย์จากตัวนกอินทรีทองคำขาว ทั้งหกชิ้น เป็นบุคคลที่มีดวงตาทรงอานุภาพจากการฝึกพลังจิต ผู้ที่ตบตากรมตำรวจไทยโดยใช้หน้าฉาก เป็นพ่อค้าชาวจีน นายอาทร ทิพย์พานิช อย่างเย้ยฟ้ามือกฎหมาย
บุญศรี รัตนัง
การเสียชีวิต
มีพิธีพระราชทานน้ำหลวงอาบศพ ในวันศุกร์ที่ 20 สิงหาคม พ.ศ. 2564 เวลา 15.00 น. ณ วัดหนองเต่าคำ ตำบลป่าไผ่ อำเภอสันทราย จังหวัดเชียงใหม่ พร้อมเครื่องประกอบเกียรติยศ คือ หีบลายก้านแย่ง ซึ่งมีท่านวัฒนธรรมจังหวัดเชียงใหม่เป็นประธานในพิธี รวมถึงการสวดอภิธรรมในคืนแรก
และมีพิธีพระราชทานเพลิงศพ ในวันอังคารที่ 24 สิงหาคม พ.ศ. 2564 เวลา 14:00 น. ณ สุสานบ้านหนองเต่าคำ ตำบลป่าไผ่ อำเภอสันทราย จังหวัดเชียงใหม่
สรารัตน์ หรุ่มเรืองวงศ์
สรารัตน์ได้เป็นตัวแทนสาวไทยไปประกวดมิสเอเชียแปซิฟิก 1986 โดยเก็บตัวที่ฟิลิปปินส์และประกวดที่ ฮ่องกง ได้รองอันดับ 2 ต่อมาเข้าสู่วงการบันเทิงมาเป็นนักแสดง ชื่อเล่นที่แท้จริงของคุณสรารัตน์คือ "ปรุง" หรือ "น้ำปรุง" แต่เนื่องจากเธอเป็นคนพูดเร็วจึงทำให้ผู้ฟังฟังเพี้ยนกลายเป็น "ปูดำ" เธอจึงใช้ชื่อนี้เรื่อยมา
สรารัตน์จบการศึกษาระดับปริญญาตรีจากมหาวิทยาลัยรามคำแหง ปริญญาโทจากมหาวิทยาลัยธรรมศาสตร์ ปัจจุบันประกอบธุรกิจร้านอาหาร "เส้นใหญ่ เฮาส์" และอาหารเสริมสำหรับควบคุมน้ำหนัก และยังมีงานแสดงอยู่เรื่อยๆ ผลงานเด่นของเธอได้แก่ ปริศนาของเวตาล,อุบัติเหตุ, หมูแดง, บ่วงหงส์ และ ดาวเปื้อนดิน เป็นต้น เธอเคยเป็นนักแสดงช่อง 7
เล็บครุฑ (นวนิยาย)
ตัวละครหลัก
เจ้าหญิงรัฐเคดาห์ จารชนสาวสวยของสมาคมสิ่งเอ็งในมลายู และเป็นเสรีมลายูชั้นสั่งการคนสำคัญ ของขบวนการกู้ชาติมลายู
หนึ่งในผีเสื้อไฟของเล็บครุฑ ซึ่งกลัวชีพ ชูชัยเป็นที่สุด ทำงานปกติฉากหน้าเป็นนักเต้น ตามผับหรือบาร์ต่างๆ
พ่อค้าเพชรชาวอินเดีย หนึ่งในคราบปลอมของ คมน์ สรคุปต์ ในการทำงานล้มล้างอั้งยี่เล็บครุฑ
ปีปฏิทิน
ปีปฏิทิน ในปฏิทินเกรกอเรียนที่ใช้กันอยู่ทั่วไป เริ่มต้นจากวันที่ 1 มกราคม และสิ้นสุดในวันที่ 31 ธันวาคม ส่วนปีแบบอื่น ๆ ที่ครบรอบใน 12 เดือน ได้แก่ ปีงบประมาณที่ใช้ในการบัญชี โดยปกติ ปีปฏิทินเริ่มต้นจากวันปีใหม่ของระบบปฏิทินใด ๆ และสิ้นสุดในวันสุดท้ายก่อนวันปีใหม่ของปีถัดไป
ปีปฏิทินแบ่งได้เป็น 2 ประเภทคือ ปีปกติสุรทิน (common year) และปีอธิกสุรทิน (leap year)
ไตรมาส
ไตรมาส เป็นช่วงระยะเวลาสามเดือน ซึ่งแบ่งช่วงเวลา หนึ่ง ปี ออกเป็น สี่ ไตรมาส ในเชิงธุรกิจการพิจารณาผลประกอบการนิยมใช้ช่วงเวลาไตรมาส ในการประเมินผล
ส่วนไตรมาสในปีงบประมาณราชการของไทย ดูที่ ปีงบประมาณ
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
'''จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554
เขต 1
เขตเลือกตั้งที่ 1 ประกอบด้วยอำเภอเมืองภูเก็ต (ยกเว้นตำบลเกาะแก้ว ตำบลราไวย์และตำบลกะรน)
เขต 2
เขตเลือกตั้งที่ 2 ประกอบด้วยอำเภอกะทู้ อำเภอถลางและอำเภอเมืองภูเก็ต (เฉพาะตำบลเกาะแก้ว ตำบลราไวย์ และตำบลกะรน)
ซีทีเอช
บริษัท ซีทีเอช จำกัด (มหาชน) (CTH Public Company Limited) เดิมชื่อบริษัท เคเบิลไทยโฮลดิง จำกัด (มหาชน) (Cable Thai Holding Public Company Limited) เป็นผู้ให้บริการโครงข่ายการสื่อสารผ่านดาวเทียม สำหรับการถ่ายทอดโทรทัศน์ระบบดิจิทัลผ่านดาวเทียม ตลอดถึงการผลิต และจัดจำหน่ายเนื้อหาโทรทัศน์ เพื่อเผยแพร่ต่อถึงสมาชิกผู้รับชม ในแต่ละท้องที่ของประเทศไทย
ประวัติ
สิงหาคม พ.ศ. 2552 ผู้ประกอบการโทรทัศน์ผ่านสายเคเบิล ระดับท้องถิ่นทั่วประเทศไทย ซึ่งส่วนมากเป็นสมาชิกสมาคมเคเบิลทีวีแห่งประเทศไทย จำนวนมากกว่า 100 รายประชุมร่วมกัน โดยมีมติให้รวมตัวกันเป็นบริษัท เคเบิลไทยโฮลดิง จำกัด ซึ่งก่อตั้งขึ้นเมื่อวันที่ 15 กุมภาพันธ์ พ.ศ. 2553 ด้วยทุนจดทะเบียนประเดิมที่ 50 ล้านบาท โดยมีวัตถุประสงค์ในการเป็นผู้ถือลิขสิทธิ์เนื้อหาโทรทัศน์รูปแบบต่างๆ รวมทั้งเป็นองค์กรกลางในการประกาศจัดเรียงช่องรายการ ที่บริษัทเป็นเจ้าของหรือเป็นผู้ถือครองลิขสิทธิ์ เพื่อให้เป็นรูปแบบเดียวกันในทุกช่องทางออกอากาศ ขณะเดียวกัน การมีที่มาจากผู้ประกอบการทั่วประเทศรวมตัวกัน ก็ถือเป็นการเพิ่มศักยภาพ ความแข็งแกร่ง เป็นเอกภาพ ตลอดจนให้การสนับสนุนเทคโนโลยีออกอากาศ การขยายเครือข่ายและการตลาด แก่ผู้ถือหุ้นและสมาชิกด้วย
ต่อมาเมื่อวันที่ 3 เมษายน พ.ศ. 2555 บจก.เคเบิลไทยโฮลดิง จดทะเบียนแปรรูปเป็นบริษัทมหาชน เพิ่มทุนจดทะเบียนเป็น 1,000 ล้านบาท เนื่องจากมีการปรับปรุงโครงสร้างผู้ถือหุ้นใหม่ โดยจากเดิมที่กลุ่มผู้ประกอบการโทรทัศน์ผ่านสายเคเบิลถือหุ้นทั้งหมด ปรับลดสัดส่วนลงเหลือร้อยละ 30 มีงบลงทุนที่ 300 ล้านบาท อีกส่วนหนึ่งมีวิชัย ทองแตง ประธานกรรมการบริหาร เครือโรงพยาบาลพญาไท และโรงพยาบาลเปาโลเมโมเรียล กับยิ่งลักษณ์ วัชรพล ประธานกรรมการบริหาร บริษัท วัชรพล จำกัด และผู้อำนวยการหนังสือพิมพ์ไทยรัฐ เข้าร่วมลงทุนในอัตราคนละ 250 ล้านบาท หรือถือหุ้นร้อยละ 25 ต่อคน
โดยวิชัยเข้าดำรงตำแหน่งประธานกรรมการบริหาร และยิ่งลักษณ์มอบหมายให้วัชร วัชรพล ประธานกรรมการบริหารบริษัท เทรนด์วีจีทรี จำกัด เจ้าของธุรกิจเว็บไซต์ข่าวไทยรัฐออนไลน์ ผู้เป็นบุตรชายรับตำแหน่งรองประธานกรรมการบริหาร ต่อมาราวปลายเดือนพฤษภาคมปีเดียวกัน วิชัยและยิ่งลักษณ์ปรับลดสัดส่วนการถือหุ้นลงเหลือร้อยละ 23.5 โดยมีบริษัท จีเอ็มเอ็ม แกรมมี่ จำกัด (มหาชน) เข้าถือหุ้นในส่วนที่ว่างอยู่ พร้อมทั้งส่วนที่วิชัยกับยิ่งลักษณ์ปรับลด รวมเป็นร้อยละ 23
เมื่อวันที่ 16 พฤษภาคม พ.ศ. 2556 บจก.เคเบิลไทยโฮลดิง จัดแถลงข่าวเปลี่ยนชื่อเป็น บริษัท ซีทีเอช จำกัด (มหาชน) รวมทั้งตราสินค้าและเครื่องหมายการค้าของบริษัทฯ โดยใช้สีฟ้าเทอร์ควอยส์เป็นหลัก ตลอดถึงโครงสร้างการบริหารงานต่างๆ ใหม่ทั้งหมด และในวันที่ 23 กรกฎาคม พ.ศ. 2557 บมจ. จีเอ็มเอ็ม แกรมมี่ ได้จัดงานแถลงข่าวใหญ่ร่วมกับซีทีเอช ซึ่งเป็นการประกาศโอนย้ายหน่วยธุรกิจจีเอ็มเอ็มแซตของจีเอ็มเอ็มแกรมมี่ให้มาอยู่ภายใต้การดูแลของซีทีเอช โดยเป็นการแลกหุ้นระหว่างสองบริษัท คือฝ่ายจีเอ็มเอ็ม แกรมมี่จะจ่ายเป็นหุ้นของบริษัท จีเอ็มเอ็มบี จำกัด และจีเอ็มเอ็ม แกรมมี่ก็จะได้หุ้นบางส่วนของซีทีเอชกลับคืนด้วย ทำให้จีเอ็มเอ็ม แกรมมี่กลายมาเป็นผู้ถือหุ้นใหญ่ของซีทีเอชนับจากนี้ และหลังจากนี้ซีทีเอชจะเป็นผู้ดูแลด้านแพคเกจของจีเอ็มเอ็มแซต และซีทีเอชก็จะได้ทีมงานของจีเอ็มเอ็มแซตมาช่วยดูแลด้านการบริการลูกค้าอีกเช่นกัน
ปัจจุบัน บริษัทได้ปิดให้บริการตั้งแต่วันที่ 1 กันยายน พ.ศ. 2559 เนื่องจากไม่สามารถแบกรับภาระหนี้อันมากมายไหว
ช่องรายการลิขสิทธิ์
ซีทีเอชเคยเป็นผู้ถือลิขสิทธิ์ในช่องรายการทั้งในและต่างประเทศ ดังต่อไปนี้
ช่องรายการลิขสิทธิ์ของจีเอ็มเอ็ม-บี
จีเอ็มเอ็ม-บี เป็นผู้ถือลิขสิทธิ์ในช่องรายการดังต่อไปนี้คือ
ลิขสิทธิ์แพร่ภาพโทรทัศน์ฟุตบอลพรีเมียร์ลีกอังกฤษ (ปัจจุบันสิ้นสุดสัญญาแล้ว)
ซีทีเอชเป็นผู้ถือลิขสิทธิ์แพร่ภาพโทรทัศน์ การแข่งขันฟุตบอลพรีเมียร์ลีกอังกฤษ ในเขตประเทศไทย ประเทศลาว และประเทศกัมพูชา เป็นระยะเวลา 3 ฤดูกาลคือ 2013-14 2014-15 และ 2015-16 ทั้งนี้ สมาชิกของโทรทัศน์เคเบิลท้องถิ่น ซึ่งเข้าร่วมกับซีทีเอช จะต้องติดตั้งกล่องรับสัญญาณที่ซีทีเอชผลิตขึ้นใหม่ เพื่อให้สามารถรับชมการถ่ายทอดสดทั้ง 380 นัด จากช่องรายการเฉพาะของซีทีเอชเอง นอกจากนี้ ซีทีเอชยังระดมทุนกว่า 2 หมื่นล้านบาท เพื่อพัฒนาเทคโนโลยี โครงข่ายการสื่อสารความเร็วสูง (Broadband) ซึ่งทางบริษัท ทีโอที จำกัด (มหาชน) ให้สัมปทานมาเรียบร้อยแล้ว เพื่อรองรับการแพร่ภาพฟุตบอลพรีเมียร์ลีกต่อไป
รัฐธรรมนูญแห่งญี่ปุ่น
รัฐธรรมนูญกำหนดระบอบการปกครองแบบรัฐสภาและรับประกันสิทธิพื้นฐาน ภายใต้ข้อความของรัฐธรรมนูญ จักรพรรดิญี่ปุ่นทรงเป็น "สัญลักษณ์แห่งรัฐและเอกภาพของประชาชน" และทรงมีบทบาทเฉพาะในพิธีการโดยไม่มีอำนาจอธิปไตย
รัฐธรรมนูญนี้ร่างขึ้นภายใต้การยึดครองของฝ่ายสัมพันธมิตรให้หลังสงครามโลกครั้งที่สอง และตั้งใจแทนที่ระบบแสนยนิยมและสมบูรณาญาสิทธิราชย์เดิมของประเทศญี่ปุ่นด้วยประชาธิปไตยเสรีนิยมรูปแบบหนึ่ง ปัจจุบัน เป็นรัฐธรรมนูญที่แก้ไขยากและต่อมาไม่มีการแก้ไขเพิ่มเติมใด ๆ นับแต่มีมติเห็นชอบ
เส้นขนานที่ 56 องศาเหนือ
เส้นขนานที่ 56 องศาเหนือ คือวงกลมละติจูดที่ 56 องศา ด้านเหนือของระนาบศูนย์สูตรโลก เส้นนี้ลากผ่านทวีปยุโรป ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 56° เหนือลากผ่านพื้นที่ดังนี้:
ไขคาร์นอบา
ไขคาร์นอบา (Carnauba wax) เป็นไขที่ได้จากใบของปาล์มคาร์นอบา (Copernicia prunifera) ซึ่งขึ้นเฉพาะทางทิศตะวันออกเฉียงเหนือของบราซิล มีลักษณะเป็นเกล็ดสีเหลืองน้ำตาล คาร์นอบาเป็นไขจากธรรมชาติที่แข็งที่สุด ประกอบไปด้วยกรดไขมันกว่า 80 เปอร์เซ็นต์ มีจุดหลอมเหลวระหว่าง 82–86 °C ไม่ละลายในน้ำและเอทานอล มีเลขอีคือ E903
ไขคาร์นอบามีคุณสมบัติเป็นสารเคลือบเงา ใช้ในงานเคลือบสีรถยนต์ ผสมในน้ำยาขัดรองเท้า และในอุตสาหกรรมอาหาร นอกจากนี้ยังมีคุณสมบัติรักษาความชุ่มชื้นและไม่ก่อให้เกิดอาการแพ้ได้ง่าย จึงใช้ผสมในเครื่องสำอาง
ทีน เอต เกรด เอ
ทีน เอต เกรด เอ (Teen 8 Grade A) เป็นวงดนตรีในสังกัดกรีนบีนส์ ในเครือบริษัท จีเอ็มเอ็ม แกรมมี่ เปิดตัวใน พ.ศ. 2541 ด้วยเพลง ไปด้วยคน และเป็นที่รู้จักจากเพลง ของใคร, เพื่อนเท่านั้น, ถึงเธอ และ ฝากไว้ได้ไหม
ประวัติ
ทีน เอต เกรด เอ (มักเขียนเป็น: ทีน เอจ เกรด เอ) มีสมาชิกทั้งหมด 8 คนดังนี้ ภัคพร ภูวะปัจฉิม (ปอ), เจนนิเฟอร์ โปลิตานนท์ (เจนนี่), อิสราภรณ์ จันทรโสภาคย์ (แอนนา), มิเชล วอกอร์ด (มิเชล), ปริญญา อินทชัย (เวย์), สราวุฒิ พุ่มทอง (ทีน), ฐิติ เวชบุล (เอ๊กซ์) และ ศตวรรษ เศรษฐกร (เต๊ะ)
นอกจากนี้ ทางเอ็กแซ็กท์ก็ได้ผลิตละครโทรทัศน์ ออกอากาศทางช่อง 5 เรื่อง "รักเกรดเอ" โดยได้นักร้องกลุ่มทีน เอต เกรด เอ ทั้ง 8 คนแสดงนำ ออกอากาศเมื่อปี พ.ศ. 2541
ภายหลังจากโปรเจ็คพิเศษนี้สิ้นสุดลงสมาชิกได้แยกย้ายไปทำอัลบั้มของตัวเองเช่น ปอ-เจนนี่-แอนนา และ มิเชล ได้รวมตัวกับออกอัลบั้มในนามวง แจมป์ (Jamp), ส่วนเวย์เป็นหนี่งในศิลปินวงไทยเทเนี่ยม, เต๊ะออกอัลบั้มเดี่ยวเป็นของตนเอง, เอ๊กซ์ออกอัลบั้มเดี่ยว 2 ชุดและเป็นนักแสดง, ทีนออกอัลบั้มในนาม "ทีน & คิม" ชื่ออัลบั้มว่า "The Two Men Show" และเป็นนักแสดงในภายหลัง
วานี & จูน่า 3 หัวใจ ความหมายหนึ่งเดียว
วานี & จูน่า 3 หัวใจ ความหมายหนึ่งเดียว (Wanee & Junah) เป็นภาพยนตร์เกาหลีแนวโรแมนติก, melodrama จากประเทศเกาหลีใต้ ออกฉายในปี พ.ศ. 2544 (ที่ประเทศเกาหลีใต้) จัดจำหน่ายในประเทศไทยปี พ.ศ. 2545 โดยบริษัท บ๊อกซ์ ออฟ ฟัน จำกัด
เนื้อเรื่องย่อ
ลี วานี (Kim Hee-Sun) นักเขียนการ์ตูน animation อาศัยอยู่กับ คิม จูน่า นักเขียนนวนิยายไส้แห้ง (Joo Jin-Mo) มาหลายปีแล้ว แต่ทว่าความสัมพันธ์ของทั้งคู่กลับถอยหลังลงไปเรื่อยๆ ยิ่งอยู่ด้วยกันก็ยิ่งเหมือนจะไม่เข้าใจกันมากขึ้นเรื่อยๆ สาเหตุก็เป็นเพราะความหลังฝังใจของวานี แต่จูน่าก็พยายามอย่างที่สุดที่จะรักษาความรักระหว่างเขาและเธอไว้ ผลสุดท้ายความรักของทั้งคู่จะจบลงเช่นไร...
เกร็ดละคร
อดีตเป็นบทเรียนอันล้ำค่าสำหรับเราทุกคน แต่หากเราไม่อาจก้าวข้ามอดีตอันขมขื่นไปได้ ชีวิตย่อมไม่อาจจะพบกับความสุข หนังเล่าเรื่องผ่านการดำเนินชีวิตของคนคู่หนึ่งซึ่งตกลงปลงใจจะใช้ชีวิตคู่ด้วยกัน หากแต่ว่าฝ่ายหนึ่งไม่อาจรักอีกฝ่ายได้เช่นเดียวกัน แล้วชีวิตคู่ของทั้งสองจะมีความสุขได้อย่างไร นอกจากนี้ยังได้มีการนำ animation มาสอดแทรกความหมายของรักของตัวละครอีกด้วย
สังขยา (อาหารนึ่ง)
สังขยา หรือที่เรียกในภาษามลายูว่า เซอรีกายาหรือกายา (kaya, seri kaya; matamis sa bao, matamis na bao, kalamay-hati; ภาษาจีนฮกเกี้ยน: 咖吔 ka-iā) เป็นขนมนึ่งทำจากกะทิและน้ำตาล พบในเอเชียตะวันออกเฉียงใต้หลายประเทศ
อินโดนีเซีย มาเลเซีย และสิงคโปร์
กายาหรือเซอรีกายา (มาจากคำว่าร่ำรวยในภาษามลายู) เป็นขนมที่ทำจาก กะทิ ไข่เป็ดหรือไขไก่ ซึ่งขยำให้เข้ากันด้วยใบเตย ปรุงรสหวานด้วยน้ำตาล มีจุดกำเนิดในเอเชียตะวันออกเฉียงใต้เพราะใช้เครื่องปรุงที่พบมาในท้องถิ่นคือน้ำตาลมะพร้าวและใบเตย ปรุงให้สุกด้วยการนึ่ง สุกแล้วแข็ง นิยมใช้แต่งหน้าข้าวเหนียวแบบข้าวเหนียวสังขยาของไทย ในมาเลเซียใส่สีกายาเป็นสีเขียวเรียก ปูลุตเซอรีกายา หรือ เซอรีมูกา ในอินโดนีเซียทำกายาหน้าสีน้ำตาลอย่างสีไข่ เรียก เกอตันเซอรีกายา หรือนึ่งในผลฟักทอง เรียก เซอรีกายาลาบูกูนิง สังขยาอย่างหลังนี้แพร่หลายในหมู่ชาวย่าหยาที่เป็นลูกผสมระหว่างจีนกับมลายู
เขาเอตนา
เขาเอตนา (Monte Etna) หรือ มอนจีเบลโล (Mongibello) ตั้งอยู่บนเกาะซิซิลี ประเทศอิตาลี ห่างจากเมืองกาตาเนียเพียง 29 กิโลเมตร เป็นภูเขาไฟที่ยังไม่ดับที่สูงที่สุดในทวีปยุโรป มีความสูง 3,323 เมตร วัดฐานโดยรอบได้ 150 กิโลเมตรบนยอดมีหิมะปกคลุมปีละเก้าเดือน
ภูเขาไฟเมานาโลอา
เมานาโลอาเป็นภาษาฮาวาย แปลว่า Long Mountain เป็นภูเขาไฟที่มีปริมาตรประมาณ 18,000 คิวบิกไมล์ (75,000 km³) เมื่อประกอบกับภูเขาไฟอีก 4 ลูกคือคีเลาเวอา เมานาเคอา โคฮาลา ฮูอาลาไลรวมเป็นเกาะฮาวาย ภูเขาไฟเมานาโลอามีเนื่อที่ประมาณ 5,180 ตารางกิโลเมตร อยู่ในเขตอุทยานแห่งชาติฮาวาย ภูเขาไฟเมานาโลอาจะระเบิดทุก ๆ 3 ปีครึ่ง
ยอดเขาเมานาโลอามีความสูงวัดจากระดับน้ำทะเล 4,170 เมตร เป็นอันดับสองของเกาะฮาวายรองจากยอดเขาเมานาเคอาซึ่งสูงกว่าประมาณ 120 ฟุต (37 เมตร) แต่เมื่อวัดความสูงจากฐานส่วนที่จมอยู่ใต้ทะเลอีกประมาณ 5 กิโลเมตร จะเป็นภูเขาไฟที่ยังไม่ดับที่สูงที่สุดในโลกคือจะสูงกว่า 9 กิโลมตรและสูงกว่ายอดเขาเอเวอเรสต์
ภูมิอากาศ
เมานาโลอามีภูมิอากาศแบบเขตร้อน ตลอดทั้งปีที่ระดับความสูงน้อยจะมีอากาศอบอุ่น แต่ที่ระดับความสูงมากขึ้นจะมีอากาศเย็นจนถึงหนาว ตารางด้านล่างแสดงอุณหภูมิที่วัดที่หอสังเกตการณ์ที่ลาดเขา ที่อยู่ที่ระดับความสูง 3,000 เมตรในเขตแอลป์ อุณหภูมิสูงสุดที่เคยบันทึกได้คือ 85 °F (29 °C) เมื่อวันที่ 18 กุมภาพันธ์ พ.ศ. 2546 และต่ำสุดคือ 18 °F (−8 °C) เมื่อวันที่ 20 กุมภาพันธ์ พ.ศ. 2505
หอสังเกตการณ์
เมานาโลอาเป็นสถานที่สำคัญสำหรับการเฝ้าสังเกตชั้นบรรยากาศโดยโครงการเฝ้าติดตามบรรยากาศโลกและหน่วยงานทางวิทยาศาสตร์อื่นๆ หอสังเกตการณ์ดวงอาทิตย์แห่งเมานาโลอา (MLSO) ตั้งอยู่ที่ระดับความสูง 3,400 เมตรบนลาดเขาทางทิศเหนือ มีบทบาทสำคัญในการสังเกตการณ์ดวงอาทิตย์ ขณะที่หอสังเกตการณ์เมานาโลอา โดยองค์กรการบริหารสมุทรศาสตร์และบรรยากาศแห่งชาติ สหรัฐอเมริกา (NOAA) ซึ่งตั้งอยู่ใกล้กัน และอยู่ห่างไกลจากกิจกรรมของมนุษย์ในท้องถิ่น ทำหน้าที่เฝ้าสังเกตชั้นบรรยากาศของโลก รวมถึงแก๊สคาร์บอนไดออกไซด์ โดยการตรวจวัดถูกปรับเปลี่ยนเพื่ออธิบายการปลดปล่อยคาร์บอนไดออกไซด์จากภูเขาไฟ และยังมีหน่วยงานอื่นๆ เช่น Array for Microwave Background Anisotropy (AMIBA) ที่เริ่มสำรวจหาต้นกำเนิดจักรวาลมาตั้งแต่เดือนตุลาคม พ.ศ. 2549 หรือหอสังเกตการณ์ภูเขาไฟแห่งฮาวายที่ตรวจวัดแผ่นดินไหวและถ่ายภาพกิจกรรมบนปล่อง Mokuʻāweoweo
โรงเรียนจักรคำคณาทร จังหวัดลำพูน
โรงเรียนจักรคำคณาทร จังหวัดลำพูน เป็นโรงเรียนมัธยมศึกษาประจำจังหวัดลำพูน คู่กับโรงเรียนส่วนบุญโญปถัมภ์ ลำพูน ในสังกัดสำนักงานเขตพื้นที่การศึกษามัธยมศึกษา เขต 35 เป็นโรงเรียนมัธยมของรัฐขนาดใหญ่ ตั้งอยู่เลขที่ 426 ถนนเจริญราษฎร์ ตำบลในเมือง อำเภอเมืองลำพูน จังหวัดลำพูน (ในเขตเทศบาลเมืองลำพูน) บนเนื้อที่ 37 ไร่ 3 งาน 17.80 ตารางวา ปัจจุบันห้องเรียนของมัธยมศึกษาตอนต้นมีทั้งหมด 45 ห้องเรียน และห้องเรียนของมัธยมศึกษาตอนปลายมี 42 ห้องเรียน รวม 87 ห้องเรียน
พื้นที่และอาณาเขต
พื้นที่ปัจจุบันสภาพเป็นพื้นที่ราบ ขนาด 37 ไร่ 3 งาน 17.80 ตารางวา โดยมีอาณาเขต ดังนี้
อาคารเรียน
อาคารเป็นตึกถาวร 7 หลังคือ
นอกจากนี้ก็มีอาคารประกอบหลายหลัง ได้แก่ หอประชุมดาราดิเรก (อาคารหลังเดิมถูกรื้อถอนออกไปแล้วและสร้างเป็นอาคาร 6 ปัจุบันอาคารดาราดิเรกได้สร้างขึ้นใหม่ เมื่อปี พ.ศ. 2559 แล้วเสร็จในปี พ.ศ. 2560 ) หอประชุมบุรีรัตน์ อาคารอุสาหกรรม อาคารคหกรรม อาคารดนตรีศึกษา (รื้อถอนออกไปแล้ว) อาคารศูนย์กีฬากรมสามัญศึกษา ศาลากลางน้ำ เรือนไทย เรือนหลวงล้านนากาญจนาภิเษก หอสมุดเติมทองไชย อาคารอนุสรณ์ 100 ปี ศูนย์วิชาการจักรคำ 100 ปี อาคารจักรคำ 115ปี บ้านพักครู 7 หลัง และบ้านพักภารโรง 3 หลัง
กีฬาแบดมินตันในโอลิมปิกฤดูร้อน 2012 – ชายเดี่ยว
กีฬาแบดมินตันในโอลิมปิกฤดูร้อน2012 ประเภทชายเดี่ยว
พ.ศ. 1034
พุทธศักราช 1034 ใกล้เคียงกับ
พ.ศ. 645
พุทธศักราช 645 ใกล้เคียงกับ
ชาช่า อัลเทอร์เมท
ชาช่า อัลเทอร์เมท (เกิด 27 สิงหาคม พ.ศ. 2521) ชื่อเล่น ชาช่า เป็นนักแสดงชาวไทยลูกครึ่ง-อังกฤษ
ประวัติ
เข้าสู่วงการบันเทิงโดยการถ่ายโฆษณา และได้ถ่ายแบบลงหนังสือ พจน์ อานนท์ จากนั้นมีผลงานภาพยนตร์กับทางไฟว์สตาร์ อย่างภาพยนตร์เรื่อง ตุ๊ต๊ะ ต๋อมแต๋ม สุภาพบุรุษตัว ต. แสดงคู่กับ สมชาย เข็มกลัด ออกฉายปี 2537 จากนั้นชาช่าก็แสดงภาพยนตร์ทั้งบทนางเอกและแสดงสมทบในหลายเรื่อง อย่าง กู๊ดบายซัมเมอร์ เอ้อเฮอ เทอมเดียว (2539) แสดงร่วมกับ จอห์น ดีแลน (รับบทสมทบ), สติแตกสุดขั้วโลก (2539) กำกับโดยพจน์ อานนท์  หนังทำเงินถึง 48 ล้านบาท , อุแว้สวรรค์ มหัศจรรย์ข้ามโลก (2540) ปี 2540 แสดงนำคู่กับ อัษฎา พานิชกุล กำกับ โดย ปัญญา นิ่มเจริญพงศ์ ,ลับแลคนมหัศจรรย์ (2540) แสดงคู่กับสุระ ธีระกล และผลงานภาพยนตร์สะท้อนปัญหาวัยรุ่น ความรุนแรง เรื่อง 18 ฝนคนอันตราย ออกฉายปี 2540 ซึ่งทำให้เธอได้รับรางวัลชมรมวิจารณ์บันเทิง ครั้งที่ 6 ประจำปี 2540 ในสาขาผู้แสดงสมทบหญิงยอดเยี่ยม
ลาวอิสระ
ลาวอิสระ (ລາວອິດສະຫຼະ) หรือ รัฐบาลลาวอิสระแห่งพระราชอาณาจักรลาว (ລັດຖະບານລາວອິດສະຫຼະ ແຫ່ງ ພຣະຣາຊອານາຈັກລາວ) เป็นขบวนการต่อต้านฝรั่งเศส โดยมีเป้าหมายคือประกาศเอกราชของลาวจากฝรั่งเศสซึ่งเน้นชาตินิยมและไม่นิยมคอมมิวนิสต์ ก่อตั้งเมื่อ พ.ศ. 2488 โดยเจ้าเพชรราช ขบวนการนี้เป็นขบวนการที่อายุสั้น ที่เกิดขึ้นหลังจากจักรวรรดิญี่ปุ่นพ่ายแพ้ในสงครามโลกครั้งที่สอง และกลายเป็นรัฐบาลลาวก่อนที่จะกลับมาเป็นรัฐบาลฝรั่งเศส เป้าหมายของขบวนการ คือ เพื่อป้องกันไม่ให้ฝรั่งเศสกลับมาปกครองลาวอีก ขบวนการนี้สลายตัวไปใน พ.ศ. 2492
ความอ่อนแอของรัฐบาลลาวอิสระ
รัฐบาลลาวอิสระใช้เวลา 6 เดือนที่จะพยายามจัดตั้งสิทธิการปกครอง โดยจัดตั้งกองกำลังป้องกันประเทศ ที่มีเจ้าสุพานุวงเป็นผู้นำ และได้รับความช่วยเหลือจากเวียดมิญและรัฐบาลจีน อย่างไรสถานการณ์ในขณะนั้น ได้มีเหตุการณ์สำคัญที่ทำให้ฝรั่งเศสกลับมาปกครองลาวอีก คือข้อตกลงระหว่างโฮจิมินห์กับรัฐบาลฝรั่งเศสในวันที่ 6 มีนาคม พ.ศ. 2489 และข้อตกลงในการถอนทหารจีน ทำให้รัฐบาลลาวอิสระถูกโดดเดี่ยว และอ่อนแอทางด้านการทหารมากเมื่อเทียบกับฝรั่งเศส
นอกจากจะไม่ได้รับความช่วยเหลือจากต่างประเทศ ลาวอิสระยังมีความขัดแย้งภายในองค์กร ลาวอิสระมีผู้สนับสนุนในเมืองน้อย และไม่ได้รับการสนับสนุนจากชนเผ่าต่างๆ ทำให้แนวคิดการเป็นเอกราชของลาวอิสระล้มเหลว นอกจากนั้น ลาวอิสระไม่สามารถจัดการการเงินของประเทศที่เหมาะสมได้ กองทัพต้องการงบประมาณสูง และเจ้าสุพานุวงปฏิเสธที่จะแสดงบัญชีการใช้จ่าย ในเวลาช่วงสั้นๆ ลาวอิสระไม่มีเงินสำหรับการบริหาร รัฐมนตรีว่าการกระทรวงการคลัง กระต่าย ดอนสะโสฤทธิ์ อนุมัติเงินใหม่ตอนต้นปี พ.ศ. 2489 แต่พิมพ์ด้วยกระดาษคุณภาพต่ำจนใช้งานไม่ได้ จนเขาได้รับฉายาว่ากระต่ายใบตองแห้ง จนกระทั่งปลายเดือนเมษายน พ.ศ. 2489 ฝรั่งเศสเข้ายึดครองเวียงจันทน์และเข้าสู่หลวงพระบางในเดือนพฤษภาคม ผู้นำลาวอิสระจึงลี้ภัยมายังประเทศไทย
ความแตกแยกภายในลาวอิสระและการสลายตัว
เมื่อฝรั่งเศสเข้ามาปกครองลาวอีกครั้ง และจัดตั้งหน่วยงานบริหารขึ้นใหม่ในวันที่ 27 สิงหาคม พ.ศ. 2489 ฝรั่งเศสประกาศจะรวมลาวเข้าเป็นส่วนหนึ่งของสหภาพฝรั่งเศส เจ้าสุพานุวงแสดงจุดยืนอย่างชัดเจนในการปฏิเสธรัฐบาลใหม่ที่เวียงจันทน์ และยังมีความขัดแย้งเป็นส่วนตัวระหว่างเจ้าสุพานุวงกับกระต่าย
ในวันที่ 24 ตุลาคม พ.ศ. 2492 ลาวอิสระได้ประกาศสลายตัวอย่างเป็นทางการเพราะขาดความร่วมมือภายในองค์กร และในวันที่ 22 ตุลาคม พ.ศ. 2496 มีการลงนามในสนธิสัญญาระหว่างลาวกับฝรั่งเศสเพื่อถ่ายโอนอำนาจให้รัฐบาลราชอาณาจักรลาวอย่างเป็นทางการ ยกเว้นอำนาจทางทหาร ก่อนที่ลาวจะได้เอกราชอย่างสมบูรณ์ใน พ.ศ. 2497 ตามสนธิสัญญาเจนีวา
ธง
ธงของลาวอิสระมีลักษณะใกล้เคียงกับธงชาติไทย ได้ถูกนำกลับมาใช้อีกโดยขบวนการปะเทดลาว และกลายเป็นธงชาติลาวเมื่อ 2 ธันวาคม พ.ศ. 2518
กลุ่มอาการ EEC
กลุ่มอาการ EEC (EEC syndrome, ectrodactyly-ectodermal dysplasia-cleft syndrome, Split hand-split foot-ectodermal dysplasia-cleft syndrome) เป็นโรคผิวหนังชั้นนอกเจริญผิดปกติที่พบน้อยชนิดหนึ่ง ถ่ายทอดทางพันธุกรรมแบบเป็นลักษณะเด่น (autosomal dominant) มีลักษณะเฉพาะคือมีมือก้ามกุ้ง (ectrodactyly) ผิวหนังชั้นนอกเจริญผิดปกติ (ectodermal dysplasia) และมีปากแหว่ง/เพดานโหว่ (cleft lip, cleft palate) ลักษณะอื่นที่พบได้เช่น vesicoureteral reflux, ทางเดินปัสสาวะอักเสบเป็นซ้ำ ท่อน้ำตาอุดตัน สีผมและผิวหนังซีดขาว ฟันหาย ฟันผิดปกติ เคลือบฟันผิดปกติ แสบตาเมื่อเจอแสง (photophobia) บางครั้งอาจมีสติปัญญาบกพร่อง ไตผิดปกติ และสูญเสียการได้ยินได้
Nepenthes aristolochioides
Nepenthes aristolochioides เป็นหม้อข้าวหม้อแกงลิงถิ่นเดียวของเกาะสุมาตรา พบที่ระดับความสูง 800-2500 ม.จากระดับน้ำทะเล มีลักษณะหม้อที่ผิดธรรมดา ปากหม้อเกือบจะตั้งตรง ชื่อ aristolochioides เป็นรูปแบบจากสกุลที่ชื่อ Aristolochia และเติมภาษาละตินในตอนท้าย -oides แปลว่า "เหมือน" ซึ่งหมายถึงความคล้ายคลึงของหม้อกับดอกของ Aristolochia
ประวัติทางพฤกษศาสตร์
Nepenthes aristolochioides ถูกเก็บได้ครั้งแรกโดย วิลเลียม เมเจอร์ (Willem Meijer) ในวันที่ 5 สิงหาคม ค.ศ. 1956 ตัวอย่างต้นแบบแรกที่ชื่อ Meijer 6542 เก็ยได้จากภูเขาตูจุห์ (Tujuh) ในจุมบี (Jambi) ที่ความสูง 2000 ม. มันถูกเก็บรักษาไว้ที่หอพรรณไม้แห่งชาติเนเธอร์แลนด์ในไลเดน แต่อยู่ในสภาพไม่ดีนัก ตัวอย่างคู่ตัวอย่างต้นแบบเก็บรักษาไว้ที่สวนพฤกษศาสตร์โบกอร์ (Bogor) ในเกาะชวา
แม้ว่ามันจะถูกแปะป้ายเป็น "ชนิดใหม่?" แต่ก็ไม่มีใครสนใจเป็นเวลามากกว่า 30 ปี ในปี ค.ศ. 1988 นักพฤกษศาสตร์ โจชิม เนอร์ซ (Joachim Nerz) ได้สังเกตเห็นเมื่อตอนไปเยี่ยมชมพอพรรณไม้ของมหาวิทยาลัยไลเดน ชื่อ N. aristolochioides ถูกตั้งให้แก่หม้อข้าวหม้อแกงลิงชนิดนี้ในปี ค.ศ. 1994 ในปีเดียวกันนั้น นักอนุกรมวิธาน เจน สเชลาเลอร์ (Jan Schlauer) ได้เขียนว่าเขาได้ตรวจสอบตัวอย่าง Meijer 7426 และพบว่าแนวยืนตรงปากหม้อดูเหมือนว่าอาจเป็นผลของกระบวนการรักษาตัวอย่างโดยกับดักถูก "บีบอัดตามแนวยาว"
Nepenthes aristolochioides ถูกจำแนกครั้งสุดท้ายในปี ค.ศ. 1997 โดย แมตทิว จิบบ์ (Matthew Jebb) และ มาร์ติน ชีก (Martin Cheek) รายละเอียดอยู่ในบทความ "A skeletal revision of Nepenthes (Nepenthaceae)" ในวารสารทางพฤกษศาสตร์ที่ชื่อ Blumea โจชิม เนอร์ซ เขียนการอนุรักษ์หม้อข้าวหม้อแกงลิงชนิดนี้และตีพิมพ์ใน Carnivorous Plant Newsletter ในปีถัดมา
ลักษณะทางพฤกษศาสตร์
N. aristolochioides เป็นไม้เลื้อยไต่ ยาว 8 ม.มีเส้นผ่าศูนย์กลาง 5 มม. ปล้องเป็นทรงกระบอกหรือเหลี่ยมทื่อเมื่อตัดขวาง ยาว 15 ซม.
ใบคล้ายแผ่นหนัง ไร้ก้าน แผ่นใบรูปช้อน-รูปใบหอก ยาว 15 ซม.กว้าง 3 ซม. ปลายแหลม สอบเรียวที่ละน้อยไปทางฐาน มีสองถึงห้า เส้นใบตามยาวในแต่ละด้านของเส้นกลางใบ เส้นใบแบบขนนกไม่เด่นชัด สายดิ่งยาว 15 ซม.
หม้อใบกระจุกและหม้อล่างจะถูกสร้างเมื่อเป็นต้นใบกระจุกเล็กๆก่อนที่จะกลายเป็นลำต้นเลื้อยไต่หรือบนตะเกียงที่แทงขึ้นมาจากลำต้น หม้อเป็นรูปกรวยในส่วนล่าง ส่วนบนเป็นทรงกลม สูง 7 ซม.กว้าง 3 ซม. ปากหม้อกลมเฉียงเกือบเป็นแนวตั้ง มีปีกตะเข็บหนึ่งคู่ (ยาว ≤4 มม.) อยู่ตลอดด้านหน้าของหม้อ เพอริสโตมกว้าง โค้งเข้าด้านใน กว้าง 5 มม. ขอบด้านในมีฟันขนาดเล็ก ปลายงอ มีต่อมปกคลุมทั่วผิวด้านในหม้อ ต่อมมีเส้นผ่าศูนย์กลาง 0.2-0.3 มม. มีความหนาแน่น 200-500 ต่อมต่อตารางเซนติเมตร ฝารูปวงกลม-รูปหัวใจ กว้าง 1.5 ซม. ไม่มีรยางค์ เกือบตั้งฉากกับปาก มีเดือยกิ่งหรือเดือยเดี่ยว (ยาว ≤7 มม.) ที่ฐานฝา
หม้อบนส่วนล่างรูปกรวยส่วนบนคล้ายถุง มีขนาดใหญ่กว่าหม้อล่าง สูง 15 ซม.กว้าง 8 ซม. มีสันแทนที่ปีก ปากเกือบตั้งตรง เพอริสโตม (กว้าง ≤6 มม.) แผ่ออกและโค้งเข้า มีฟันไม่แยก ฝารูปไข่ บ่อยครั้งวางตัวขนานไปตามแนวนอน ต่อมปกคลุมผิวภายในบริเวณด้านล่าง ต่ำกว่าสองในสามของหม้อ ต่อมย่อยอาหารโค้งเล็กน้อย มีเส้นผ่าศูนย์กลาง 0.2-0.4 มม. มีความหนาแน่น 200-250 ต่อมต่อตารางเซนติเมตร ส่วนที่เหลือคล้ายกับหม้อล่าง
N. aristolochioides มีช่อดอกแบบกระจะ ก้านช่อดอกและแกนกลางยาว 15 ซม. แม้ว่าแกนกลางจะสันกว่าในเพศเมีย ก้านดอกย่อยมีใบประดับย่อย มีหนึ่งดอก ยาว 12 มม. กลีบเลี้ยงรูปไข่ ยาว 4 มม. ผลยาว 20 มม.กว้าง 4 มม.รูปใบหอก เมล็ดรูปเส้นด้าย
ส่วนมากไม่มีสิ่งปกคลุม ง่าม เส้นกลางใบ และหม้ออาจมีขนสั้นสีขาวปกคลุมบางๆ
ลำต้นและแผ่นใบสีเขียวอ่อน หม้อสีขาวถึงสีแดงเรื่อมีจุดสีน้ำตาลแดง เพอริสโตมสีแดงเข้ม ใต้ฝามีสีแดง บนฝามีสีเหมือนกับหม้อ
หมู่เกาะแคโรไลน์
หมู่เกาะแคโรไลน์ (Caroline Islands) เป็นกลุ่มของเกาะเล็กเกาะน้อยทางตะวันตกของมหาสมุทรแปซิฟิกทางตอนเหนือของเกาะนิวกินี ในทางการเมืองการปกครอง ส่วนตะวันออกของหมู่เกาะแห่งนี้เป็นของประเทศไมโครนีเซีย และส่วนตะวันตกสุดเป็นของประเทศปาเลา ในอดีตพื้นที่แห่งนี้ยังมีชื่อเรียกว่า นูเอบัสฟิลิปินัส (Nuevas Filipinas) หรือ "ฟิลิปปินส์ใหม่" เพราะเป็นส่วนหนึ่งของอินเดียตะวันออกของสเปนและถูกปกครองจากมะนิลาในฟิลิปปินส์
หมู่เกาะแคโรไลน์มีระยะทางราว 3,540 กิโลเมตร นับตั้งแต่เกาะโตบีของปาเลาทางทิศตะวันตกสุด ไปจนถึงเกาะโคชาเอทางทิศตะวันออกสุด
แอฟริกาคัพออฟเนชันส์ 2019 รอบคัดเลือก กลุ่ม เค
กลุ่ม เค ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่เข้าไปเล่นในทัวร์นาเมนต์ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: แซมเบีย, โมซัมบิก, กินี-บิสเซา, และ นามิเบีย.
แต่ละทีมลงเล่นแบบพบกันหมดในรูปแบบเหย้าและเยือนระหว่างเดือนมิถุนายน 2560 และเดือน มีนาคม 2562.
กินี-บิสเซา และ นามิเบีย, แชมป์และรองแชมป์กลุ่ม, ได้สิทธิ์เข้าแข่งขัน แอฟริกาคัพออฟเนชันส์ 2019.
อันดับดาวซัลโว
การแข่งขันทั้งหมดมี 28 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
รักต่างมิติ
รักต่างมิติ (Ditto) เป็นภาพยนตร์เกาหลีแนวโรแมนติก จากประเทศเกาหลีใต้ ออกฉายในปี พ.ศ. 2543 (ที่ประเทศเกาหลีใต้) จัดจำหน่ายในประเทศไทยปี พ.ศ. 2546 โดยบริษัท มูวี่ดิสค์ จำกัด
เนื้อเรื่องย่อ
โซอุน (Kim Ha-Neul) และ อิน (Yoo Ji-Tae) ศึกษาอยู่ในมหาวิทยาลัยเดียวกัน บังเอิญได้พูดคุยกันผ่านเครื่องเล่นวิทยุสื่อสารสมัครเล่น เธอและเขาต่างก็เป็นเพื่อนคุยที่ดีต่อกัน แต่ทว่าจะเป็นเช่นไรเมื่อเธออยู่ในปี ค.ศ. 1979 ส่วนเขาอยู่ในปี ค.ศ. 2000
เกร็ดละคร
เมื่อคุณต้องเจอกับความผิดหวังตั้งแต่ยังไม่ได้เริ่มต้น คุณจะทำเช่นไร ตัวละครนางเอกสะท้อนแนวคิดของผู้ที่ยอมรับต่อชะตากรรมแต่ไม่ยอมสิ้นหวัง เพราะชีวิตยังต้องดำเนินต่อไป
พ.ศ. 646
พุทธศักราช 646 ใกล้เคียงกับ
บิล อนานอส
'''วิลเลียม จี. อนานอส หรือที่รู้จักกันในชื่อ บิล อนานอส''' (เกิดเมื่อวันที่ 19 สิงหาคม ค.ศ. 1958 – เสียชีวิตเมื่อวันที่ 15 มกราคม ค.ศ. 2019) เป็นนักแสดงและสตันต์แมนจากสหรัฐอเมริกา ซึ่งอนานอสได้แสดงภาพยนตร์ตั้งแต่ปี ค.ศ. 1977 จนถึงปี ค.ศ. 2019
ยูบอมีร์ ริสต็อฟสกี
ยูบอมีร์ ริสต็อฟสกี (Љубомир Ристовски; Ljubomir Ristovski; 29 พฤศจิกายน ค.ศ. 1969 – ) เป็นทั้งผู้จัดการทีมและอดีตนักฟุตบอลชาวเซอร์เบีย
ผลงานในฐานะนักฟุตบอลระดับอาชีพ
ริสต็อฟสกี ทำหน้าที่ร่วมกับทีมบอรัตส์ชาชัก ในลีกสูงสุดของสหพันธ์สาธารณรัฐยูโกสลาเวีย ก่อนที่จะย้ายไปประเทศโปรตุเกสในช่วงฤดูร้อนปี ค.ศ. 1995 โดยอยู่ที่นั่นจนจบอาชีพของเขา ซึ่งริสต็อฟสกีทำหน้าที่ร่วมกับทีมสโมสรฟุตบอลอูนีเยาดามาไดรา, ปึนาฟีแยล และนาซียูนัลดามาไดรา
ผลงานในฐานะผู้จัดการทีม
หลังจากการทำหน้าที่เป็นนักฟุตบอลในระดับอาชีพ ริสต็อฟสกีได้กลับไปเซอร์เบียและเริ่มต้นอาชีพผู้จัดการทีมของเขากับสโมสรในลีกระดับล่าง หลังจากประสบความสำเร็จอย่างมากกับทีมโปรเลเทร์นอวีซาด ริสต็อฟสกีได้เซ็นสัญญากับสโมสรฟุตบอลสปาร์ตักซูบอตีตซา ของการแข่งเซอร์เบียนซูเปอร์ลีกาในเดือนธันวาคม ค.ศ. 2010 และในเดือนมิถุนายน ค.ศ. 2011 ริสต็อฟสกีได้ย้ายไปเข้าร่วมสังกัดสโมสรฟุตบอลวอยวอดีนา โดยอยู่ที่นั่นเพียงสองเดือนเท่านั้น จากนั้น ในเดือนกันยายน ค.ศ. 2011 ริสต็อฟสกีได้เซ็นสัญญากับสโมสรฟุตบอลนอวีปาซาร์ ก่อนที่จะมีการเปลี่ยนผู้ทำหน้าที่หลังจากนั้นโดยดราก็อลยุบ เบกวาลัตส์
ค.ศ. 2018 ริสต็อฟสกีทำหน้าที่เป็นหัวหน้าผู้ฝึกสอนให้แก่สโมสรฟุตบอลราชนาวี ในศึกไทยลีก ฤดูกาล 2561 ซึ่งในวันที่ 10 มิถุนายนของปีดังกล่าว ทีมของเขาเป็นฝ่ายชนะสโมสรฟุตบอลชลบุรี 3 ประตูต่อ 1 และวันที่ 17 มิถุนายน ทีมของเขาเป็นฝ่ายชนะสโมสรฟุตบอลบางกอกกล๊าส 1 ประตูต่อ 0 ที่ลีโอสเตเดียม รวมถึงในวันที่ 24 มิถุนายน ทีมของเขาเป็นฝ่ายชนะสโมสรฟุตบอลพัทยา ยูไนเต็ด 4 ประตูต่อ 1
บรรยิน ตั้งภากรณ์
บรรยิน ตั้งภากรณ์ อดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดนครสวรรค์ 2 สมัย
อเมริกา (วงดนตรี)
อเมริกา เป็นกลุ่มดนตรีโฟล์กร็อกสัญชาติอังกฤษ-อเมริกันที่มีชื่อเสียงในช่วงทศวรรษ 1970 สมาชิกชุดเริ่มแรกประกอบด้วย เจอร์รี เบคลีย์, ดีวีย์ บันเนล และแดน พีก ทั้งสามเป็นเด็กวัยรุ่นที่เกิดจากพ่อเป็นทหารในฐานทัพอากาศอเมริกันในลอนดอน กับแม่ชาวอังกฤษ และเป็นเพื่อนเรียนชั้นมัธยมด้วยกันที่มณฑลฮาร์ทฟอร์ดเชอร์
บรรยิน ตั้งภากรณ์
ประวัติ
บรรยินสำเร็จการศึกษาระดับปริญญาตรี รัฐประศาสนศาสตร์ จากโรงเรียนนายร้อยตำรวจ และระดับปริญญาโท สาขาบริหารธุรกิจ จากมหาวิทยาลัยนเรศวร ด้านชีวิตครอบครัวสมรสกับนางวราภรณ์ ตั้งภากรณ์ มีบุตรชาย 1 คน บุตรสาว 1 คน
การทำงาน
บรรยินเคยรับราชการตำรวจ และลาออกจากราชการในปี พ.ศ. 2543 ขณะดำรงตำแหน่ง สวป.สภ.เมืองกำแพงเพชร เพื่อลงสมัครสมาชิกสภาผู้แทนราษฎร จังหวัดนครสวรรค์ ในปี พ.ศ. 2544 และ พ.ศ. 2548 สังกัดพรรคไทยรักไทย ในกลุ่มวังน้ำยมของนายสมศักดิ์ เทพสุทิน จนเมื่อพรรคไทยรักไทยถูกยุบไป จึงย้ายมาสังกัดพรรคมัชฌิมาธิปไตย
ในการเลือกตั้ง 23 ธันวาคม พ.ศ. 2550 ลงสมัคร ส.ส.แบบสัดส่วน กลุ่มที่ 2 (จังหวัดอุตรดิตถ์, จังหวัดพิษณุโลก, จังหวัดพิจิตร, จังหวัดนครสวรรค์, จังหวัดอุทัยธานี, จังหวัดลพบุรี, จังหวัดเพชรบูรณ์, จังหวัดชัยภูมิ, จังหวัดขอนแก่น) ในสังกัดพรรคมัชฌิมาธิปไตยแต่ไม่ได้รับการเลือกตั้ง
บรรยิน ตั้งภากรณ์ เคยเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ เมื่อวันที่ 26 มีนาคม พ.ศ. 2553
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 32